open-index/open-wikipedia-markdown huggingface dataset:
Still Alive... and Well?

Το **Still Alive... and Well?** είναι συλλογή τραγουδιών του αμερικάνικου heavy metal συγκροτήματος Megadeth, η οποία κυκλοφόρησε τον Σεπτέμβριο του 2002 από την "Sanctuary Records".
Τα δύο πρώτα τραγούδια του άλμπουμ ήταν μέχρι τότε ακυκλοφόρητες ηχογραφήσεις που είχαν γίνει το Νοέμβριο του 2001 για το "*[[Rude Awakening]]*". Τα επόμενα τέσσερα κομμάτια προέρχονται από την επίσημη κυκλοφορία του "*[[Rude Awakening]]*" ενώ τα τραγούδια 7 ως 12 προέρχονται από το στούντιο άλμπουμ "*[[The World Needs a Hero]]*".
Η συγκεκριμένη κυκλοφορία πραγματοποιήθηκε με σκοπό την ολοκλήρωση του συμβολαίου του συγκροτήματος με τη "Sanctuary Records", το οποίο περιελάμβανε άλλο ένα δίσκο, αφού ο Μαστέιν είχε αποφασίσει τη διάλυση των Megadeth λίγους μήνες νωρίτερα λόγω του τραυματισμού του στο χέρι που τον εμπόδιζε να παίξει κιθάρα.
Ο τίτλος του δίσκου είναι η απάντηση του Ντέιβ Μαστέιν στην ερώτηση ενός δημοσιογράφου για το τι θα ήθελε να γράφει στην ταφόπλακα του.
Σύμφωνα με την επίσημη ιστοσελίδα των Megadeth η συλλογή αυτή είχε πουλήσει μόλις 26.000 αντίτυπα μέχρι τα τέλη του 2005.

## Τραγούδια
1. **Time: the Beginning/Use the Man (Live)** *(Mustaine, Friedman)* - 6:27
2. **The Conjuring (Live)** *(Mustaine)* - 5:26
3. **In My Darkest Hour (Live)** *(Mustaine, Ellefson)* - 5:29
4. **Sweating Bullets (Live)** *(Mustaine)* - 4:43
5. **Symphony of Destruction (Live)** *(Mustaine)* - 5:24
6. **Holy Wars... The Punishment Due (Live)** *(Mustaine)* - 8:51
7. **Moto Psycho** *(Mustaine)* - 3:05
8. **Dread and the Fugitive Mind** *(Mustaine)* - 4:24
9. **Promises** *(Mustaine, Pitrelli)* - 4:26
10. **The World Needs a Hero** *(Mustaine)* - 3:52
11. **Burning Bridges** *(Mustaine)* - 5:20
12. **Return to Hangar** *(Mustaine)* - 4:00

## Τα μέλη του συγκροτήματος
Τα τραγούδια του "*Still Alive... and Well?*" ηχογραφήθηκαν από τους εξής μουσικούς:
* Ντέιβ Μαστέιν - κιθάρα, φωνητικά
* Αλ Πιτρέλλι - κιθάρα
* Ντέιβ Έλεφσον - μπάσο, φωνητικά
* Τζίμι ΝτεΓκράσο - τύμπανα

## Παραπομπές


## Πηγές
* Δισκογραφία στην επίσημη ιστοσελίδα
* Ιστορικό στην επίσημη ιστοσελίδα
* Πωλήσεις 
* Allmusic review
* Encyclopaedia Metallum review
* Sputnik Music review

Κατηγορία:Δισκογραφία των Megadeth
Κατηγορία:Άλμπουμ του 2002
Γιώργος Νταλάρας (δίσκος)

***Γιώργος Νταλάρας*** είναι ο τίτλος του πρώτου προσωπικού δίσκου του Γιώργου Νταλάρα. Περιέχει τραγούδια διαφόρων συνθετών, εκ των οποίων τη μερίδα του λεόντος κατέχει ο Σταύρος Κουγιουμτζής. Ηχογραφήθηκε στα Studio της Columbia από τις 18 Ιουνίου του 1967 μέχρι τις 28 Μαΐου του 1969 και κυκλοφόρησε στα δισκοπωλεία στις 10 Αυγούστου του ίδιου έτους.
## Τραγούδια

Κατηγορία:Άλμπουμ του 1969
Κατηγορία:Δισκογραφία του Γιώργου Νταλάρα
Κατηγορία:Άλμπουμ από τη Minos EMI
Μελισσάνθη

Η **Μελισσάνθη**, το πραγματικό όνομα της οποίας ήταν **Ήβη Κούγια-Σκανδαλάκη** (7 Απριλίου 1907 – 9 Νοεμβρίου 1991), ήταν Ελληνίδα ποιήτρια.

## Βιογραφικά στοιχεία
Γεννήθηκε στην Αθήνα στις 7 Απριλίου 1907 και σπούδασε γαλλική και γερμανική φιλολογία στο Γαλλικό Ινστιτούτο και στην Abendschule Αθηνών. Εργάστηκε ως δημοσιογράφος και καθηγήτρια γαλλικών. Ασχολήθηκε με την ποίηση και το 1930 εξέδωσε την πρώτη ποιητική συλλογή (*Φωνές εντόμου*). Η δεύτερη συλλογή της (*Προφητείες*) απετέλεσε φιλολογικό γεγονός, και μάλιστα ο Μιλτιάδης Μαλακάσης καυχιόταν ότι παρουσίασε πρώτος αυτό το ποιητικό *«φαινόμενο»*, που *«πραγματικά αγγίζει το θαύμα»*. Ακολούθησαν άλλες επτά συλλογές. Κατά τη διάρκεια της σταδιοδρομίας της τιμήθηκε με τον έπαινο της Ακαδημίας Αθηνών (1936), με το Β΄ Κρατικό Βραβείο Ποίησης (1965), με το Α΄ Κρατικό Βραβείο Ποίησης (1976), με το Βραβείο του Ιδρύματος Ουράνη κ.ά.

Η ποίησή της χαρακτηρίζεται από ευαισθησία, στοχασμό, αγωνία για τον άνθρωπο και τα προβλήματά του.

Απεβίωσε στις 9 Νοεμβρίου 1991, ταλαιπωρημένη από τον καρκίνο, και ενταφιάστηκε στο Πρώτο Νεκροταφείο Αθηνών. Ήταν παντρεμένη από το 1932 με τον δικηγόρο και πολιτικό Ιωάννη Σκανδαλάκη.

Εκτός από τις επιμέρους τιμητικές διακρίσεις έργων της, η Μελισσάνθη τιμήθηκε για το σύνολο της ποιητικής προσφοράς της με το παράσημο Χρυσό Σταυρό του Βασιλικού Τάγματος της Ευποιίας.

## Εργογραφία
### Ποιητικές συλλογές
* *Φωνές εντόμου*, Αθήνα 1930
* *Προφητείες*, Αθήνα 1931
* *Φλεγόμενη βάτος*, Αθήνα 1935
* *Ο γυρισμός του ασώτου*, εκδ. «Αντωνόπουλος», Αθήνα 1936, 22 σελ. (έπαινος Ακαδημίας Αθηνών το 1938 — στη β΄ έκδοση)
* *Ωσαννά* (1939)
* *Λυρική εξομολόγηση* (1945, εύφημος μνεία Βραβείου Κωστή Παλαμά)
* *Η εποχή του ύπνου και της αγρύπνιας* (1950)
* *Το ανθρώπινο σχήμα* (1961)
* *Το φράγμα της σιωπής* (1965, Κρατικό Βραβείο Ποίησης)

### Θεατρικό έργο
* *Ο μικρός αδελφός* (1960, Σκιαρίδειο Βραβείο Παιδικού Θεάτρου)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 17, σελ. 534

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Ελληνίδες δημοσιογράφοι
Κατηγορία:Βραβευθέντες Ακαδημίας Αθηνών
Κατηγορία:Βραβευμένοι με Κρατικά Βραβεία Λογοτεχνίας
Μάρκος Δράκος (αγωνιστής)

Ο **Μάρκος Δράκος** (24 Σεπτεμβρίου 1932 - 18 Ιανουαρίου 1957) ήταν αγωνιστής και μέλος της ΕΟΚΑ κατά την περίοδο της Αγγλικής αποικιοκρατίας. 

Γεννήθηκε στις 24 Σεπτεμβρίου 1932 στη Λεύκα Λευκωσίας και ήταν το ένα από τα τρία τέκνα της οικογένειας του Κυριάκου και της  Δέσποινας Δράκου, ενώ το επάγγελμά του ήταν λογιστής. Εντάχθηκε από πολύ νωρίς στην ΟΧΕΝ Λευκωσίας η οποία ήταν το φυτώριο των αγωνιστών της ΕΟΚΑ. Ανέλαβε αρχηγός ομάδας με το ψευδώνυμο Λυκούργος, ή και Μαβίλλης, η οποία πέτυχε αξιόλογες και επιτυχημένες επιθέσεις εναντίον των Βρετανών. 

Την 1η Απριλίου 1955 επιτέθηκε με την ομάδα του στην Κυπριακή Ραδιοφωνική Υπηρεσία και στις 19 Ιουνίου 1955 οργάνωσε βομβιστική επίθεση εναντίον του αστυνομικού σταθμού της Κερύνειας στη Αμμόχωστο. Στις 25 Μαΐου 1955 ηγήθηκε απόπειρας δολοφονίας εναντίον του Βρετανού Κυβερνήτη Άρμιτεϊτζ στο κινηματοθέατρο Παλλάς με βόμβα την οποία μετά από προεργασία του Δράκου τοποθετήθηκε κάτω από το κάθισμα του Άρμιτεϊτζ , λόγω όμως κακής λειτουργία του ωρολογιακού μηχανισμού, η έκρηξη έγινε μετά τη λήξη της παράστασης και την αποχώρηση του Κυβερνήτη. Κατάστρεψε δύο φορές το γεφύρι του Κοκκινόγκρεμου, συνελήφθη και δραπέτευσε την νύκτα της 23 Σεπτεμβρίου 1955 από το κέντρο της  Κυρήνειας, μαζί με άλλους 16 αντάρτες, επικηρύσσοντάς τον οι Βρετανοί  αντί του ποσού 5.000 λιρών. Αργότερα επαναδημιούργησε την ομάδα του με το όνομα *Ουρανός* και συνέχισε τον Αγώνα παίρνοντας μέρος στην επίθεση στο Μερσινάκι όπου πέφτει νεκρός ο Χαράλαμπος Μούσκος και εν συνεχεία στις 12 Νοεμβρίου 1956 μαζί με τον Πολύκαρπο Γεωρκάτζη έστησαν ενέδρα στην Ξεραρκάκα εναντίον φάλαγγας στρατιωτικών οχημάτων στο δρόμο Λεύκας-Καλοπαναγιώτη.

1x1εσ

## Θάνατος
Στις 15 Ιανουαρίου 1957 ο Μάρκος Δράκος και τέσσερεις αντάρτες είχαν υποχρεωθεί να εγκαταλείψουν το κρησφύγετό τους στην περιοχή Τρουλινός του χωριού Καλοπαναγιώτης, κατόπιν εκτεταμένων ερευνών που άρχισαν εκεί οι Βρετανοί, την νύχτα της 18 Ιανουαρίου 1957 στην περιοχή της Ευρύχου ο Μάρκος και η ομάδα του. Εκεί έχοντας βοήθεια από έναν τροφοδότη από την Τεμβριά (Μιχαήλ Δημητριάδη) έκαναν προσπάθειες για δημιουργία ενος νέου κρησφύγετου. Όμως ενώ κινούνταν μέσα στο σκοτάδι υπό σφοδρή θύελλα, ήλθαν ξαφνικά σε επαφή με τον εχθρό ο οποίος άνοιξε αμέσως πυρ. Ο Μάρκος Δράκος  δέχθηκε ξαφνικές ριπές και έπεσε νεκρός σε ηλικία 25 ετών. Τραυματίας της συμπλοκής ήταν ο Κώστας Λοϊζου.

## Σημειώσεις - Παραπομπές


Κατηγορία:Κύπριοι αγωνιστές του 1955-59
Γιώργος Γεωργάκης

Ο **Γιώργος Γεωργάκης**, γεννημένος στις 18 Μαρτίου 1991 στο Μαρούσι Αττικής, είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται στη θέση του Center.

Ο Γεωργάκης έκανε τα πρώτα του μπασκετικά βήματα στη Θεσσαλονίκη και συγκεκριμένα με την εφηβική ομάδα του Μαντουλίδη. Το πρώτο του επαγγελματικό συμβόλαιο υπεγράφη με την Ε.Κ. Καβάλας, για την οποία αγωνίστηκε για δύο χρόνια (2010-2012) στην Α1 Εθνική. Ακολούθως έλαβε μεταγραφή το 2012 στον Ολυμπιακό Πειραιώς. Με την ομάδα του Πειραιά πανηγύρισε την κατάκτηση της EuroLeague το 2013.

Ο καλαθοσφαιριστής έχει φορέσει το εθνόσημο με όλες τις νεανικές ομάδες, έχοντας κατακτήσει το ασημένιο μετάλλιο στο Παγκόσμιο Πρωτάθλημα Εφήβων το 2010 στο Όκλαντ της Νέας Ζηλανδίας και στο Ευρωπαϊκό Πρωτάθλημα Νέων Ανδρών στην Κροατία το 2010. Επίσης συμμετείχε στο Βαλκανικό Πρωτάθλημα Παίδων το 2006 στα Σκόπια, στο Ευρωπαϊκό Πρωτάθλημα Παίδων το 2006 στο Αντουχάρ και στο Ευρωπαϊκό Πρωτάθλημα Παίδων το 2007 στην Κρήτη. Ακόμη στο Ευρωπαϊκό Πρωτάθλημα Εφήβων το 2008 στον Πύργο, στο Ευρωπαϊκό Πρωτάθλημα Εφήβων το 2009 στο Μετς και στο Ευρωπαϊκό Πρωτάθλημα Νέων Ανδρών το 2011 στην Ισπανία.

## Παραπομπές


## Εξωτερικοί σύνδεσμοι
* 
* Γιώργος Γεωργάκης, στατιστικά στην επίσημη ιστοσελίδα του Ε.Σ.Α.Κ.Ε.
* 
* Georgios Georgakis, προφίλ στην επίσημη ιστοσελίδα της FIBA Europe (U20 European Championship Men 2011). 
* Georgios Georgakis, στατιστικά στην ιστοσελίδα ProBallers.com. 
* Georgios Georgakis, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Άρη Θεσσαλονίκης
Fight Like a Brave

Το **Fight Like a Brave** είναι το πρώτο κομμάτι από το τρίτο άλμπουμ του αμερικανικού funk ροκ συγκροτήματος Red Hot Chili Peppers "The Uplift Mofo Party Plan". Κυκλοφόρησε ως το πρώτο single για το άλμπουμ. Παρά το γεγονός ότι είναι single, το τραγούδι δεν έχει ερμηνευτεί ζωντανά από το 1989. Σύμφωνα με ένα περιοδικό παίχτηκε μια φορά το 1991, αλλά λείπουν πληροφορίες και δεν εμφανίζεται στις setlists του συγκροτήματος. Το single περιλαμβάνει επίσης μια διασκευή στο κλασικό "Fire" του Jimi Hendrix, ως b-side. Θα εμφανιζόταν αργότερα στο "The Abbey Road EP" και το "Mother's Milk" ως φόρο τιμής στον κιθαρίστα Χίλελ Σλόβακ, ο οποίος πέθανε το 1988.

"Fight Like a Brave" εμφανίζεται στο video game Tony Hawk's *Pro Skater 3.* .

Το "Fight Like a Brave" εμφανίζεται στην ταινία του 1986 *Tough Guys* .

Ένα μέρος των στίχων του τραγουδιού, "Κανείς δεν μπορεί να σας πει ότι πρέπει να φοβάστε» χρησιμοποιήθηκε επίσης από τον Bradley Nowell στο  τραγούδι των Sublime " All You Need ".

## Σύνθεση
Οι περισσότεροι από τους στίχους του τραγουδιού περιστρέφονται γύρω από τον εθισμό του Anthony Kiedis στην ηρωίνη . Στο χαμηλότερο σημείο του εθισμού του Kiedis, ο Flea τον έδιωξε από τους Chili Peppers χωρίς την πρόθεση να τον αφήσει να επιστρέψει, αν δε γυρνούσε νηφάλιος. Αφού βγήκε καθαρός από διάφορα προγράμματα αποκατάστασης, κάλεσε τον Flea να του πει για την επιτυχία του, και έγινε δεκτός πίσω στο συγκρότημα. Καθώς επέστρεφε στην Καλιφόρνια με το αεροπλάνο, ο Kiedis έγραψε αυτό το τραγούδι για τους αγώνες του με τα ναρκωτικά και την αντιμετώπισή τους. 

Το τραγούδι είναι κυρίως μια προσπάθεια για να εμπνεύσει τους άλλους ανθρώπους, όπως οι συνεδρίες αποκατάστασης ήταν κίνητρα για τον Kiedis να εγκαταλείψει τα φάρμακα. Ανέφερε επίσης ότι στο τραγούδι εκφράζεται η δυσαρέσκεια της μπάντας με την EMI, την δισκογραφική τους, εκείνη την εποχή. 

## Τραγούδια
**7" single (1987)**
# "Fight Like a Brave (Album)"
# "Fire"

**12" single (1987)**
# "Fight Like a Brave (Not Our Mix)"
# "Fight Like a Brave (Boner Beats Mix)"
# "Fight Like a Brave (Mofo Mix)"
# "Fire"

**12" Pic Disc/12" Promo (1987)**
# "Fight Like a Brave (Mofo Mix)"
# "Fight Like a Brave (Knucklehead Mix)"
# "Fire"

Κατηγορία:Τραγούδια των Red Hot Chili Peppers
Κατηγορία:Τραγούδια του 1987
Κατηγορία:Singles του 1987
Μουζίκφεραϊν της Βιέννης

Το **Μουζίκφεραϊν της Βιέννης** (, *Βιεννέζικος Μουσικός Σύλλογος*) είναι μέγαρο μουσικής στη Βιέννη και αποτελεί την έδρα του Συλλόγου Φίλων της Μουσικής της Βιέννης, από τον οποίο έλαβε το όνομα Μουζίκφεραϊν, καθώς και την έδρα της Φιλαρμονικής Ορχήστρας της Βιέννης.

Η κύρια αίθουσα συναυλιών του κτηρίου, η λεγόμενη «Μεγάλη Αίθουσα», επονομαζόμενη και ως Χρυσή, θεωρείται μία από τις αίθουσες με την καλύτερη ακουστική στον κόσμο, τίτλο που μοιράζεται με το Μέγαρο Μουσικής του Βερολίνου, το Μέγαρο Μουσικής του Άμστερνταμ, το *Boston's Symphony Hall* της Βοστώνης και το *Teatro Colón* του Μπουένος Άιρες. Καμία από αυτές τις αίθουσες δεν χτίστηκε στη σύγχρονη εποχή με την εφαρμογή της ακουστικής επιστήμης και με τη μερική εξαίρεση του πεταλοειδούς σχήματος Colón, όλες έχουν ως βάση ένα μεγάλο, ψηλό και στενό κτήριο ορθογώνιου σχήματος, στο πρότυπο της "αρχής του κυτίου υποδημάτων". Αυτό το γεγονός λειτουργεί θετικά όταν πρόκειται για παραστάσεις όπερας, ακόμη και εν συγκρίσει με τις περίφημες, αλλά κατώτερες ακουστικά, όπερες του Μιλάνου και των Παρισίων. 

Το Βίνερ Μουζίκφεραϊν βρίσκεται μπροστά στην πλατεία Bösendorferstraße, στο ιστορικό κέντρο της Βιέννης, κοντά στη Ringstraße, στην πλατεία Karlsplatz, καθώς και κοντά στον ποταμό Βιν που διασχίζει τη Βιέννη και απ' όπου η πόλη πήρε το όνομά της (Wien). Χτίστηκε ως νέα αίθουσα συναυλιών σε ένα κομμάτι γης που παραχωρήθηκε από τον αυτοκράτορα Φραγκίσκο Ιωσήφ της Αυστρίας το 1863. Τα σχέδια ανήκουν στον Δανό αρχιτέκτονα Θεόφιλο Χάνσεν και εντάσσονται στο νεοκλασικό ύφος των αρχαίων ελληνικών ναών· περιλαμβάνουν μια αίθουσα συναυλιών καθώς και μια μικρότερη αίθουσα μουσικής δωματίου. Το κτίριο εγκαινιάστηκε στις 6 Ιανουαρίου 1870. Ένας σημαντικός χορηγός ήταν ο Έλληνας έμπορος και ευεργέτης Νικόλαος Δούμπας, του οποίου το όνομα η αυστριακή κυβέρνηση έδωσε σε έναν από τους δρόμους γύρω από το Musikverein. 
μικρογραφία|αριστερά|Το Wiener Musikverein τον Δεκέμβριο του 2002

Η "Μεγάλη Αίθουσα" έχει διαστάσεις σε μέτρα 48,8 (μήκος) × 19,1 (πλάτος) × 17,75 (ύψος) και καθίζει 1,744 ακροατές, ενώ διαθέτει χώρο για ακόμη 300. Η ζωντανή ακουστική της βασίστηκε κυρίως στη διαίσθηση του Χάνσεν, καθώς δεν μπορούσε να στηριχθεί σε οποιεσδήποτε μελέτες για την αρχιτεκτονική ακουστική. Το ορθογώνιο σχήμα και οι αναλογίες του δωματίου, τα κουτιά και τα γλυπτά του, επιτρέπουν την έγκαιρη και με πολλές ανακλάσεις μεταφορά του ήχου. Ο αρχικός εξοπλισμός περιλάμβανε και ένα ιστορικό εκκλησιαστικό όργανο, το οποίο κατασκευάστηκε από τον Friedrich Ladegast, με τα εγκαίνιά του να πραγματοποιούνται από τον συνθέτη και οργανίστα Άντον Μπρούκνερ το 1872.
Εδώ λαμβάνει χώρα καθε χρόνο η διάσημη Πρωτοχρονιάτικη συναυλία της Φιλαρμονικής της Βιέννης (Neujahrskonzert der Wiener Philharmoniker).

Από το 2001 το κτίριο έχει υποστεί ανακαίνιση και αρκετές νέες αίθουσες έχουν προστεθεί στο υπόγειο για πρόβες και άλλες χρήσεις.

## Παραπομπές


## Εξωτερικοί σύνδεσμοι
* 

Κατηγορία:Αίθουσες συναυλιών στην Αυστρία
Κατηγορία:Κτίρια και κατασκευές στη Βιέννη
Live Evil

**Live Evil** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Δεκέμβριο του 1982 μέσω της δισκογραφικής εταιρείας "Vertigo Records" στην Ευρώπη και της "Warner Bros." στην Αμερική.

Αυτό ήταν το τελευταίο άλμπουμ των Black Sabbath με τον Ρόνι Τζέιμς Ντίο στα φωνητικά και τον Βίνι Άπις στα τύμπανα, μέχρι το "*[[Dehumanizer]]*" του 1992. Ο Ντίο αναφέρεται ως "Ronnie Dio" και όχι με το καλλιτεχνικό του όνομα "Ronnie James Dio", ενώ ο Άπις αναφέρεται ως γκεστ μουσικός.

Το 1996 η "Castle Communications" κυκλοφόρησε το άλμπουμ σε μορφή μονού CD, χωρίς το ορχηστρικό τραγούδι "*Fluff*" με το οποίο τελειώνει ο δίσκος.

Η ηχογράφηση του "*Live Evil*" έγινε στα πλαίσια της αμερικάνικης περιοδείας για την προώθηση του "*[[Mob Rules]]*", ενώ ταυτόχρονα υπήρξε βιντεοσκόπηση η οποία όμως δεν έχει κυκλοφορήσει. Το εξώφυλλο του άλμπουμ περιέχει αναπαραστάσεις από παλιότερα κομμάτια του συγκροτήματος.

## Τραγούδια
***LP 1***
1. **E5150** *(Iommi, Dio, Butler)* - 2:21
2. **Neon Knights** *(Iommi, Dio, Butler, Ward)* - 4:36
3. **N.I.B.** *(Iommi, Osbourne, Butler, Ward)* - 5:09
4. **Children of the Sea** *(Iommi, Dio, Butler, Ward)* - 6:05
5. **Voodoo** *(Iommi, Dio, Butler)* - 6:07
6. **Black Sabbath** *(Iommi, Osbourne, Butler, Ward)* - 8:39
7. **War Pigs** *(Iommi, Osbourne, Butler, Ward)* - 9:19
8. **Iron Man** *(Iommi, Osbourne, Butler, Ward)* - 7:29

***LP 2***
1. **The Mob Rules** *(Iommi, Dio, Butler)* - 4:10
2. **Heaven and Hell** *(Iommi, Dio, Butler, Ward)* - 12:04
3. **The Sign of the Southern Cross/Heaven and Hell** *(Iommi, Dio, Butler, Ward)* - 7:15
4. **Paranoid** *(Iommi, Osbourne, Butler, Ward)* - 3:46
5. **Children of the Grave** *(Iommi, Osbourne, Butler, Ward)* - 5:25
6. **Fluff** *(Iommi, Osbourne, Butler, Ward)* - 0:59

## Θέσεις τσαρτ
***Live Evil*** *(άλμπουμ)*

***Επίσημη κυκλοφορία: [[Δεκέμβριος]] [[1982]]***

## Τα μέλη του συγκροτήματος
Τα τραγούδια τα οποία περιλαμβάνονται στο **Live Evil** ηχογραφήθηκαν από τους εξής μουσικούς:

* **[[Ρόνι Τζέιμς Ντίο]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Βίνι Άπις]]** - *τύμπανα*
* **[[Τζεφ Νίκολς]]** - *πλήκτρα*

## Πηγές
* Allmusic review
* Encyclopaedia Metallum
* Αρχείο συναυλιών των Black Sabbath
* Βρετανικά τσαρτ
* Αμερικανικά τσαρτ
* Ολλανδικά τσαρτ
* Σουηδικά τσαρτ
* Νεοζηλανδικά τσαρτ 
* Γερμανικά τσαρτ

Κατηγορία:Άλμπουμ του 1982
Κατηγορία:Live άλμπουμ των Black Sabbath
Σπύρος Μοτσενίγος (καλαθοσφαιριστής)

Ο **Σπύρος Μοτσενίγος** (γενν. Μαρούσι Αττικής, 1 Ιανουαρίου 1992) είναι Έλληνας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Χαρίλαο Τρικούπη Μεσολογγίου.

## Σταδιοδρομία
Σε επαγγελματικό επίπεδο αγωνίστηκε για πρώτη φορά την αγωνιστική περίοδο 2009-10 στην Α2 Εθνική για λογαριασμό του Ερμή Περάματος. Την περίοδο 2011-12 πήρε μεταγραφή στην ομάδα του Α.Γ.Ο. Ρεθύμνου, ενώ το καλοκαίρι του 2012 επέστρεψε στην πρωτεύουσα για να φορέσει τη φανέλα του Πανιωνίου, συμμετέχοντας και σε αγώνες του EuroCup.

Φορώντας το εθνόσημο αγωνίστηκε στο Ευρωπαϊκό Πρωτάθλημα Παίδων το 2008 στο Κιέτι, στο Ευρωπαϊκό Πρωτάθλημα Εφήβων το 2009 στο Μετς, στο Βαλκανικό Πρωτάθλημα Εφήβων το 2009 στο Βουκουρέστι, στο Ευρωπαϊκό Πρωτάθλημα Εφήβων το 2010 στο Βίλνιους και στο Ευρωπαϊκό Πρωτάθλημα Νέων Ανδρών το 2012 στη Σλοβενία.

## Παραπομπές


## Εξωτερικοί σύνδεσμοι
* 
* Σπύρος Μοτσενίγος, στατιστικά στην επίσημη ιστοσελίδα του Ε.Σ.Α.Κ.Ε.
* Spyridon Motsenigos, προφίλ στην επίσημη ιστοσελίδα της FIBA Europe (U20 European Championship Men 2012). 
* Spyridon Motsenigos, στατιστικά στην ιστοσελίδα ProBallers.com. 
* Spyridon Motsenigos, στατιστικά στην ιστοσελίδα ScoresWay.com. 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Διαγόρα Δρυοπιδέων
Κατηγορία:Καλαθοσφαιριστές Ελευθερούπολης
Κατηγορία:Καλαθοσφαιριστές Γ.Σ. Χαρίλαου Τρικούπη Μεσολογγίου
Κατηγορία:Καλαθοσφαιριστές Μίλωνα
Άκος Δασκαλόπουλος

Ο **Άκος Δασκαλόπουλος** (23 Μαρτίου 1937 - 25 Φεβρουαρίου 1998) ήταν Έλληνας ποιητής και στιχουργός.

## Βιογραφία
Ο **Κυριάκος Δασκαλόπουλος**, όπως ήταν ολόκληρο το όνομά του, γεννήθηκε στην Αθήνα στις 23 Μαρτίου του 1937. Ο πατέρας του ήταν υδραυλικός κι είχε άλλους δυο αδερφούς. Από μικρός διάβαζε πολλή ποίηση, λογοτεχνία, φιλοσοφία, δοκίμιο κ.λπ. Το 1962 διακρίθηκε σε ένα διαγωνισμό στιχουργικής, με το ποίημα "Μέσα στα μαύρα σου μαλλιά". Το βραβείο που κέρδισε ήταν να μελοποιήσει το ποίημα αυτό ο Μίκης Θεοδωράκης. Αυτό το 1ο τραγούδι του το αφιέρωσε στην Καίτη Κανδηλώρου με την οποία τότε ήταν ερωτευμένος. 

Στις 26 Ιουνίου του 1967, ο Άκος ενεπλάκη σε ένα σοβαρό τροχαίο, όταν το αυτοκίνητο που οδηγούσε συγκρούστηκε με αυτό που οδηγούσε ο Αλέκος Ουδινότης, με αποτέλεσμα να εκπαραθυρωθεί απ' τη θέση του οδηγού και να τραυματιστεί πολύ βαριά. Θραύσματα γυαλιού μπήκαν στο αριστερό του μάτι και έχασε για πάντα την όρασή του από αυτό. Τον επόμενο χρόνο (το 1968), απέκτησε ένα κόκκινο τρεχαντήρι, το οποίο ονόμασε **Ψαριανή** και μέσα σ' αυτό πέρασε το μεγαλύτερο μέρος της ζωής του μέχρι το 1982. 

Το 1974 παντρεύτηκε την ηθοποιό Χριστίνα Αυλιανού και έζησε μαζί της μέχρι το 1978 οπότε και χώρισαν. Εξέδωσε τέσσερις ποιητικές συλλογές και έγραψε τους στίχους σε μεγάλο αριθμό τραγουδιών. 

Πέθανε στις 25 Φεβρουαρίου του 1998 από καρδιακή προσβολή σε ηλικία μόλις 61 ετών και τάφηκε στο Πρώτο Νεκροταφείο Αθηνών.

## Παραπομπές

## Εξωτερικοί σύνδεσμοι
*Δισκογραφία στο Discogs.com
* Ανεπίσημη ιστοσελίδα του Άκου Δασκαλόπουλου: http://akosdaskalopoulos.blogspot.gr/ 

Κατηγορία:Έλληνες_ποιητές
Κατηγορία:Νεοέλληνες ποιητές
Κατηγορία:Έλληνες_στιχουργοί
Μαριανός Μαυροκατακαλών

Ο **Μαριανός Μαυροκατακαλών** ήταν Βυζαντινός ναύαρχος στα χρόνια του αυτοκράτορα Αλεξίου Β΄ Κομνηνού (1180-1183). Το 1180 ο αυτοκράτορας τον τοποθέτησε επικεφαλής του βυζαντινού στόλου της Αδριατικής. Τον ίδιο χρόνο απέκοψε τις γραμμές ανεφοδιασμού του ηγεμόνα της Κάτω Ιταλίας, του Νορμανδού Βοημούνδου που είχε εκστρατεύσει στην Αλβανία και βρισκόταν στο Δυρράχιο. Τον εξανάγκασε, λόγω έλλειψης εφοδίων, να συνθηκολογήσει και να γυρίσει άπρακτος στην Ιταλία.

## Πηγές
Εγκυκλοπαίδεια Πάπυρος Λαρούς Μπριτάννικα, τόμος 41 σελ. 56

Κατηγορία:Βυζαντινοί ναύαρχοι
Νικόλαος Μαυροκατακαλών

Ο **Νικόλαος Μαυροκατακαλών** ήταν Βυζαντινός στρατηγός στα χρόνια του αυτοκράτορα Αλεξίου Α΄ Κομνηνού (1081-1118). Την άνοιξη του 1087 από κοινού με έναν άλλο στρατηγό, τον Βεμπητζιώτη κοντά στη μικρή πόλη Κούλη, πάνω στον δρόμο που οδηγούσε από τον Αίμο στην Κωνσταντινούπολη, νίκησαν στρατιά 80.000 ανδρών αποτελούμενη από Πετσενέγους, Κομάνους και Ούγγρους, που είχαν επικεφαλής τον χαγάνο Τζελγού και τον έκπτωτο βασιλιά των Ούγγρων Σολομώντα. Ως αποτέλεσμα οι Πετσενέγοι υποχρεώθηκαν να εκκενώσουν τη Μακεδονία και τη Θράκη και να καταφύγουν πέραν του Αίμου.

## Πηγές
Μεγάλη Στρατιωτική και Ναυτική Εγκυκλοπαιδεία, τόμος 4ος, σελ. 483

Κατηγορία:Βυζαντινοί στρατηγοί
Μαυροφόροι

Οι **Μαυροφόροι** ήταν το πρώτο τακτικό στρατιωτικό σώμα που οργανώθηκε στην Ελλάδα το 1821 από τον συνταγματάρχη Ιωσήφ Μπαλέστ με διαταγή του Δημητρίου Υψηλάντη. Επρόκειτο για ένα ημίταγμα που αρχικά σχηματίστηκε στην Καλαμάτα. Ονομάστηκαν Μαυροφόροι, επειδή είχε μαύρο χρώμα η στολή τους. Η διαγωγή και η γενναιότητά τους ήταν αφορμή να τους εκτιμούν πολύ οι πολίτες.

## Πηγές
Μεγάλη Στρατιωτική και Ναυτική Εγκυκλοπαιδεία, τόμος 4, σελ. 486

Κατηγορία:Στρατιωτικοί σχηματισμοί της Ελλάδας
Κατηγορία:Ελληνική Επανάσταση του 1821
Ιρανικές προεδρικές εκλογές 2009

**Προεδρικές εκλογές** διεξήχθησαν στο Ιράν στις 12 Ιουνίου του 2009. Με καταμετρημένα τα δύο τρίτα των ψηφοδελτίων, το πρακτορείο Ειδήσεων της Ισλαμικής Δημοκρατίας, ανακοίνωσε ότι ο πρόεδρος Αχμαντινετζάντ ήταν ο νικητής των εκλογών, με 66% των ψήφων. Ο αντίπαλός του, Μιρ-Χοσεΐν Μουσαβί πήρε το 33% των ψήφων.  Εκ μέρους της διεθνούς κοινότητας, η ΕΕ εξέφρασε τις ανησυχίες της για τις καταγγελίες περί νοθείας στις εκλογές..

Η αντιπολίτευση κατήγγειλε νοθεία και οι υποστηρικτές της προχώρησαν σε (αρχικά ειρηνικές) διαδηλώσεις στην Τεχεράνη και σε άλλες μεγάλες πόλεις, μετά την ανακοίνωση των πρώτων αποτελεσμάτων, στις 13 Ιουνίου. Παράλληλα, υποστηρικτές του νικητή των εκλογών έκαναν τις δικές τους πορείες στην Τεχεράνη, πανηγυρίζοντας τη νίκη του Αχμαντινετζάντ. Μετά την ήττα του και σύμφωνα με ανεπίσημες πηγές, ο Μουσαβί συνελήφθη καθ' οδόν για την οικία του ανώτατου ηγέτη του Ιράν, Αγιατολάχ Αλί Χαμενεΐ. Ο ανεξάρτητος δημοσιογράφος Μάικλ Τότεν αμφισβήτησε την πραγματικότητα της ιστορίας. Άλλες ανώνυμες πηγές ανέφεραν ότι η αστυνομία εισέβαλε στο αρχηγείο του Ισλαμικού Μετώπου Συμμετοχής του Ιράν και συνέλαβε αρκετά άτομα.

## Αποτελέσματα
 Τα αποτελέσματα των πρόσφατων προεδρικών εκλογών (12 Ιουνίου 2009), είχαν ως εξής:
|- style="background:#eee; text-align:center;"
! colspan="2" style="width: 15em" |Κόμμα
! style="width: 15em" |Υποψήφιος
! style="width: 5em" |Ψήφοι
! style="width: 8em" |Ποσοστό
|-
! style="background:#ff7070; width:3px;" |
| style="width: 130px" | Συνασπισμός Κτιστών του Ισλαμικού Ιράν (*Abadgaran*)
| Μαχμούτ Αχμαντινετζάντ 
| align="right" | 24.527.516
| align="right" | 62,63%
|-
! style="background:#28c0a6; width:3px;" |
| style="width: 130px" | Ανεξάρτητος μεταρρυθμιστής
| Μιρ-Χοσεΐν Μουσαβί
| align="right" | 13.216.411
| align="right" | 33,75%
|-
! style="background:#8080ff; width:3px;" |
| style="width: 130px" | ανεξάρτητος συντηρητικός
| Μοχσέν Ρεζάι
| align="right" | 678.240
| align="right" | 1,73%
|-
! style="background:#d36e04; width:3px;" |
| style="width: 130px" | *Etemad-e-Melli*
| Μαχντί Καρουμπί
| align="right" | 333.635
| align="right" | 0,85%
|-
|-bgcolor="#EEEEEE"
| colspan="3" align="right" | Έγκυρα ψηφοδέλτια
| align="right" | 38.755.802
| align="right" | 98,95%
|-bgcolor="#EEEEEE"
| colspan="3" align="right" | Άκυρα ή λευκά
| align="right" | 409.389
| align="right" | 1,05%
|-bgcolor="#EEEEEE"
| colspan="3" align="right" | **Σύνολα**
| align="right" | 39.165.191
| align="right" | 100,00%
|-bgcolor="#EEEEEE"
| colspan="3" align="right" | Συμμετοχή
| colspan="2" align="right" | 85%
|-
| colspan="7"|Πηγή: BBC Persian 
|}

## Παραπομπές


2009
Κατηγορία:Εκλογές του 2009
Ιρανικές βουλευτικές εκλογές 2008

Στις 14 Μαρτίου του 2008 διεξήχθησαν βουλευτικές εκλογές στο Ιράν.  Η συμμετοχή σε αυτές τις εκλογές ήταν της τάξης του 60%, αυξημένη σε σχέση με το 51% στις αντίστοιχες εκλογές του 2004. Με λιγότερα από τα δύο τρίτα των 290 εδρών, που αποφασίστηκαν στις 15 Μαρτίου, οι Συντηρητικοί εξασφάλισαν 125 έδρες, οι Μεταρρυθμιστές 35 και οι ανεξάρτητοι 10, όπως μετέδωσε το ειδησεογραφικό δίκτυο Fars. Χαρακτηριστικό ήταν ότι σχεδόν το 90% των εκσυγχρονιστών υποψηφίων είχε τεθεί εκτός προσόντων για τις εκλογές.

## Αποτελέσματα

## Παραπομπές


2008
Κατηγορία:Εκλογές του 2008
Ρούσσος Ι. Κούνδουρος

Ο **Ρούσσος Ι. Κούνδουρος** (Άγιος Νικόλαος Κρήτης, 1923 - 3 Μαρτίου 1990) ήταν Έλληνας γιατρός, αντιστασιακός και πρωτοπόρος της ελεύθερης ραδιοφωνίας. Πατέρας του ήταν ο Ιωσήφ Κούνδουρος, νομικός και βουλευτής, που είχε υπηρετήσει και ως υπουργός. Ασχολήθηκε επίσης με τον κινηματογράφο και σκηνοθέτησε πολλές ταινίες μικρού μήκους και ντοκιμαντέρ, όπως το *Στα ίχνη του Μεγάλου Αλεξάνδρου*.

## Βιογραφία
Αφού ολοκλήρωσε το Γυμνάσιο στον Άγιο Νικόλαο, γράφτηκε στην Ιατρική Σχολή. Πολέμησε στην Εθνική Αντίσταση (στο ΕΑΜ και στον ΕΛΑΣ) κατά τη γερμανική κατοχή. Ήταν πρωτοπόρος στην ίδρυση του κόμματος της ΕΔΑ και κατά την εξορία του στη Μακρόνησο ήταν γνωστός ως "ο γιατρός της Μακρονήσου".

Το 1953 ίδρυσε το Ινστιτούτο Μορφωτικού και Επιστημονικού Κινηματογράφου και γύρισε μια σειρά από επιστημονικές ταινίες σε 16 χιλιοστά και με χρώμα, με θέμα τη χειρουργική. Βραβεύτηκε με το πρώτο βραβείο στο Διεθνές Φεστιβάλ Επιστημονικού Κινηματογράφου στις Κάννες (1956). Λίγα χρόνια αργότερα, το 1958, τέθηκε επικεφαλής μιας ομάδας μαζί με το Ροβήρο Μανθούλη, το Φώτη Μεσθεναίο, το Γιάννη Μπακογιαννόπουλο και τον Ηρακλή Παπαδάκη που αποσκοπούσε στο να διαδοθεί και να αναπτυχθεί το ντοκιμαντέρ. Η Πολιτεία θα τον εμπιστευτεί τη διεύθυνση του κινηματογράφου. Το 1960, του απονεμήθηκε τιμητικό βραβείο για την προσφορά του στο ντοκιμαντέρ από το 1ο Φεστιβάλ Κινηματογράφου Θεσσαλονίκης.** Το 1961 ανέλαβε ειδικός σύμβουλος στον τομέα του κινηματογράφου στο Υπουργείο Προεδρίας Κυβερνήσεως και έργο του ήταν η οργάνωση της Υπηρεσίας Κινηματογραφικών Επικαίρων και Ντοκιμαντέρ. Η λειτουργία της υπηρεσίας διακόπηκε το 1967, εξαιτίας της χούντας.

Κατά την περίοδο της δικτατορίας ο Κούνδουρος έφυγε στη Γαλλία και εργάστηκε στην UNESCO ως σύμβουλος σε θέματα ΜΜΕ. Μετά το πραξικόπημα του 1974 εναντίον του Μακαρίου στην Κύπρο, ανέλαβε την οργάνωση πλωτού ραδιοφωνικού σταθμού, που μετέδωσε μεταξύ άλλων και τη φωνή του Μακαρίου που ανέφερε ότι ήταν ζωντανός.

Έπειτα από την αποκατάσταση της δημοκρατίας στην Ελλάδα επέστρεψε στη γενέτειρά του και ανέλαβε την έκδοση του μαχητικού περιοδικού *Πολιτικά Θέματα*. Στα τέλη της δεκαετίας του '80 διηύθυνε το Κανάλι 15, μια συμβολική ομάδα που εξέπεμπε συμβολικά και της οποίας τα μέλη συνελήφθησαν και παραπέμφθηκαν σε δίκη. Ο αγώνας του Κούνδουρου για τη νομιμοποίηση των ραδιοφωνικών σταθμών βρήκε τελικά απήχηση και στις 25 Ιανουαρίου 1988 δημοσιεύτηκε το προεδρικό διάταγμα με το οποίο επιβλήθηκε η κατάργηση στο κρατικό μονοπώλιο στα ΜΜΕ.

Πέθανε το Μάρτιο του 1990 από ανακοπή καρδιάς.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Μέλη του ΕΛΑΣ
Ρουσος Ι.
Ηρακλής Ζουμπουλάκης

Ο **Ηρακλής Δ. Ζουμπουλάκης** (Οίτυλο Λακωνίας, 1896- Αθήνα, 27 Οκτωβρίου 1953) ήταν Έλληνας στρατιωτικός και πολιτικός. Υπηρέτησε ως βουλευτής και πέθανε αιφνιδίως όντας εν ενεργεία βουλευτής.

## Βιογραφία
Πολέμησε γενναία σε όλους τους πολέμους. Υπηρέτησε στο ιππικό και ως στρατιωτικός ακόλουθος στην Άγκυρα και αποστρατεύτηκε μετά τον Πόλεμο του 1940-41 με το βαθμό του Υποστράτηγου σε πολεμική διαθεσιμότητα. Εξελέγη βουλευτής Λακωνίας με το Λαϊκόν Κόμμα στις εκλογές του 1946, συγκεντρώνοντας 6.442 ψήφους. Ήταν από τους βουλευτές που ζήτησαν να ρυθμιστεί το θέμα της βασιλείας βάσει των συνταγματικών θεσμών και ένας από τους 17 βουλευτές που προσχώρησαν στο Νέον Κόμμα (1947-51). Στις εκλογές του 1952 εξελέγη βουλευτής Επιδαύρου Λιμηράς με τον Ελληνικό Συναγερμό.  

Πέθανε σε ηλικία 57 ετών από καρδιακή προσβολή τρία λεπτά μετά την αγόρευσή του κατά τη συνεδρίαση της Επιτροπής Εξουσιοδοτήσεως (της οποίας ήταν αναπληρωματικό μέλος από το 1947) μέσα στην αίθουσα της Βουλής. 
Ήταν παντρεμένος με τη Σοφία Ζουμπουλάκη, χωρίς παιδιά. Κηδεύτηκε στον Μητροπολιτικό Ναό Αθηνών. Έπειτα από αναπληρωματική εκλογή το Δεκέμβριο του 1953, την έδρα του στην περιφέρεια Επιδαύρου Λιμηράς κέρδισε ο Ιωάννης Λύρας του Ελληνικού Συναγερμού.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Λακωνίας
Κατηγορία:Βουλευτές Επιδαύρου Λιμηράς
Κατηγορία:Έλληνες αξιωματικοί του ιππικού
Κατηγορία:Βουλευτές εκλεγμένοι με το Λαϊκό Κόμμα
Ιωάννης Μακρόπουλος (Πρόεδρος της Βουλής)

Ο **Ιωάννης Γρηγ. Μακρόπουλος** (1883- Αθήνα, 30 Ιανουαρίου 1954) ήταν Έλληνας δικηγόρος και πολιτικός, που υπηρέτησε ως πρόεδρος της Βουλής, βουλευτής, υπουργός και δήμαρχος.

## Βιογραφία

Γεννήθηκε στη Λαμία και ήταν γιος του Γρηγόρη Μακρόπουλου από την Υπάτη. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος. Από το 1925 έως το 1929 υπηρέτησε ως Δήμαρχος Λαμιέων.

Εξελέγη βουλευτής Φθιωτιδοφωκίδας, με το Λαϊκό Κόμμα, τα έτη 1932 και Φθιώτιδας 1933 και επανεξελέγη στη Φθιώτιδα με τον Ελληνικό Συναγερμό, στις εκλογές του 1952, συγκεντρώνοντας 10.598 ψήφους. 

Ανέλαβε υπουργός Κρατικής Υγιεινής και Αντιλήψεως στην κυβέρνηση του Τσαλδάρη, από τις 10 Μαρτίου 1933 έως τις 21 Μαρτίου 1934, και υπουργός Παιδείας και Θρησκευμάτων (αρχικώς προσωρινά, από τις 20 Νοεμβρίου 1933 έως τις 21 Μαρτίου 1934, παράλληλα με το χαρτοφυλάκιο Υγιεινής και Κρατικής Αντιλήψεως και στη συνέχεια αποκλειστικά ως υπουργός Παιδείας και Θρησκευμάτων, από τις 21 Μαρτίου 1934 ως τις 18 Φεβρουαρίου 1935). 
Από τις 6 Ιανουαρίου 1945 έως τις 8 Απριλίου 1945 χρημάτισε υπουργός Γεωργίας στην κυβέρνηση του Πλαστήρα.

Από τις 15 Δεκεμβρίου 1952 έως τις 16 Νοεμβρίου 1953 χρημάτισε πρόεδρος της Βουλής. Πέθανε από πνευμονική εμβολή στο νοσοκομείο "Ευαγγελισμός" τον Ιανουάριο του 1954. Η κηδεία έγινε από το ναό της Μητρόπολης, με τιμές υπουργού εν ενεργεία. Μετά το θάνατό του έγιναν αναπληρωματικές εκλογές και την έδρα του κατέλαβε ο Στέφανος Μακρόπουλος.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Φθιωτιδοφωκίδας
Κατηγορία:Βουλευτές Φθιώτιδας
Κατηγορία:Δήμαρχοι Λαμιέων
Κατηγορία:Πρόεδροι της Βουλής των Ελλήνων
Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υπουργοί Γεωργίας
Στέφανος Μακρόπουλος

Ο **Στέφανος Μακρόπουλος** (1903- Αθήνα, 27 Μαΐου 1963) ήταν Έλληνας πολιτικός, που υπηρέτησε ως βουλευτής στο νομό Φθιώτιδας με τον Ελληνικό Συναγερμό και αργότερα με την ΕΡΕ.

## Βιογραφία
Εξελέγη στην χηρεύουσα έδρα στη Φθιώτιδα το 1954, μετά το θάνατο του Ιωάννη Μακρόπουλου με τον Ελληνικό Συναγερμό. Αργότερα εντάχθηκε στην ΕΡΕ και κέρδισε τις εκλογές των ετών 1956, 1958 και 1961. 

Πέθανε από λευχαιμία όντας εν ενεργεία βουλευτής, το Μάιο του 1963 και κηδεύτηκε από το Πρώτο Νεκροταφείο Αθηνών. Την έδρα του στη Βουλή κατέλαβε Αχιλλέας Ι. Παπαλουκάς, ο οποίος είχε εκλεγεί το 1961 βουλευτής, όμως το Εκλογοδικείο ακύρωσε την εκλογή του και στην επαναληπτική εκλογή στην έδρα εξελέγη ο Δημήτριος Κωστής, από την Ένωση Κέντρου.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Φθιώτιδας
Θεόδωρος Αγριανίτης

Ο **Θεόδωρος Αγριανίτης** (σκοτώθηκε στις 14 Αυγούστου 1825) ήταν Έλληνας αγωνιστής του 1821. Καταγόταν από οικογένεια αγωνιστών. Πολέμησε υπό τις διαταγές του Γενναίου Κολοκοτρώνη. Είχε πάρει μέρος σε πολλές μάχες. Σκοτώθηκε κατά την πολιορκία του Παλαιόκαστρου της Αρκαδίας, πολεμώντας εναντίον των Αράβων του Ιμπραήμ το 1825. 

## Πηγές
*Παγκόσμιο Βιογραφικό Λεξικό, Εκδοτική Αθηνών, Αθήνα 1986, τόμος 1.

Κατηγορία:Αγωνιστές του 1821
Αριστοτέλης Αδάμ

Ο **Αριστοτέλης Αδάμ** (1921- 5 Σεπτεμβρίου 1987) ήταν Έλληνας ομότιμος καθηγητής Οδοντιατρικής στο Πανεπιστήμιο Αθηνών. Από τα έργα του, αναφέρεται το "Στοιχεία ακίνητης προσθετικής"

Γεννήθηκε και πέθανε στην Αθήνα. Σπούδασε στην Οδοντιατρική Σχολή του Πανεπιστημίου των Αθηνών και έκανε μεταπτυχιακές σπουδές στο Ηνωμένο Βασίλειο. Εξελέγη τακτικός καθηγητής του ΕΚΠΑ, στην Οδοντιατρική Σχολή, το 1970. Ήταν ιδρυτικό μέλος (10 Μαρτίου 1965) της Εταιρείας Οδοντικής Προσθετικής Ελλάδος.Πέθανε το 1987 και για το θάνατό του εκδόθηκαν ψηφίσματα από το Πανεπιστήμιο.

## Παραπομπές


Κατηγορία:Έλληνες πανεπιστημιακοί του 20ού αιώνα
Γιώργος Ψαράκης

Ο **Γιώργος Ψαράκης** (Αρκαλοχώρι Ηρακλείου, 20 Νοεμβρίου 1919 - 27 Οκτωβρίου 2007), του Αριστείδη και της Μαρίας, ήταν Έλληνας πολιτικός και αντιστασιακός, ο πρώτος βουλευτής του ΠΑΣΟΚ (1974) από την Κρήτη. Διετέλεσε διοικητής του ΟΓΑ από το 1981 ως το 1985.

## Βιογραφία
Είχε άλλα 8 αδέρφια. Η προτελευταία της οικογένειας, η αδερφή του Γιώργου, Ελευθερία Ψαράκη, απεβίωσε τον Ιούλιο του 2011

Τέλειωσε το Πρακτικό Λύκειο στο Ηράκλειο και εν συνεχεία έκανε σπουδές στην Ανωτάτη Εμπορική Σχολή της Αθήνας. Ανέπτυξε αντιστασιακή δράση, καθώς πήρε μέρος στη Μάχη της Κρήτης με επικεφαλής τον Αντώνη Μπετεινάκη και έλαβε μέρος στο πρώτο οργανωμένο σαμποτάζ εναντίον των Ναζί στο αεροδρόμιο του Καστελλίου, στις 7 Ιουνίου 1942.

Υπηρέτησε ως πρόεδρος της Κοινότητας του Αρκαλοχωρίου μέχρι την παραίτησή του, το 1967 (για να πολιτευτεί).

Εξελέγη βουλευτής στις πρώτες εκλογές μετά τη Μεταπολίτευση με το νεοσύστατο ΠΑΣΟΚ συγκεντρώνοντας 5.666 ψήφους και ήταν ο πρώτος βουλευτής του ΠΑΣΟΚ από την Κρήτη (εξελέγη στο Ηράκλειο).

Το 1981 διορίστηκε από την κυβέρνηση του ΠΑΣΟΚ ως διοικητής του ΟΓΑ και στη θέση αυτή παρέμεινε ως το 1985.

Πέθανε από ανακοπή της καρδιάς. Κηδεύτηκε στο Αρκαλοχώρι στις 29 Οκτωβρίου 2007. Με δαπάνες της οικογένειας Ψαράκη κτίστηκε στο Αρκαλοχώρι γηροκομείο, που ονομάστηκε Ψαράκειο Γηροκομείο. Η δωρεά ήταν της τάξης των 2 εκατ. ευρώ.

## Παραπομπές


## Πηγές
* 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Κατηγορία:Έλληνες αντιστασιακοί
Κατηγορία:Διοικητές του ΟΓΑ
Bloodsucker

thumb|220px|Εξώφυλλο του σινγκλ του ''Super Trouper''
Το **Bloodsucker** είναι τραγούδι του βρετανικού χαρντ ροκ συγκροτήματος Deep Purple, το δεύτερο από το τέταρτο στούντιο άλμπουμ τους με τίτλο "*[[Deep Purple in Rock]]*", ενώ το συγκρότημα ηχογράφησε και πάλι αυτό το κομμάτι για το δίσκο "*[[Abandon (album)|Abandon]]*" του 1998.

## Ηχογράφηση
Το κομμάτι ηχογραφήθηκε στις 13 Απριλίου 1970 στα "Abbey Road Studios" με μηχανικό ήχου τον Φιλ ΜακΝτόναλντ. Σύμφωνα με τον Ίαν Πέις αυτό τραγούδι αποτέλεσε παράδειγμα για το πώς πρέπει να παίζει ένα χαρντ ροκ συγκρότημα, με τα φωνητικά του Ίαν Γκίλαν να είναι παραδειγματικά, ιδιαίτερα στην τελευταία στροφή του τραγουδιού.

## Σινγκλ του Super Trouper
Το "*Bloodsucker*" αποτέλεσε τη δεύτερη πλευρά του 7" σινγκλ του τραγουδιού "*Super Trouper*", το οποίο κυκλοφόρησε το φθινόπωρο του 1973 στη Γερμανία, την Ολλανδία και τη Σουηδία.

## Ζωντανές εκτελέσεις
Το "*Bloodsucker*" δεν συμπεριλήφθηκε στις ζωντανές εμφανίσεις του συγκροτήματος, παρά μόνο μετά την επανηχογράφηση του το 1998, κατά την περιοδεία για την προώθηση του "*[[Abandon (album)|Abandon]]*". Ζωντανά ηχογραφημένες εκτελέσεις του "*Bloodsucker*" υπάρχουν στους εξής δίσκους των Deep Purple:

* *[[Total Abandon: Australia '99]]* (1999)
* *[[Around the World Live]]* (DVD, 2008)

## Τα μέλη του συγκροτήματος
Το **Bloodsucker** ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Bloodsucker 
* Guitar Tabs 1
* Guitar Tabs 2
* Bass Tabs

Κατηγορία:Τραγούδια των Deep Purple
Κατηγορία:Τραγούδια του 1970
Flight of the Rat

Το **Flight of the Rat** είναι τραγούδι του βρετανικού χαρντ ροκ συγκροτήματος Deep Purple, το οποίο περιλαμβάνεται στο τέταρτο στούντιο άλμπουμ τους με τίτλο "*[[Deep Purple in Rock]]*".

Το "*Flight of the Rat*" είναι ένα από τα ελάχιστα τραγούδια στη δισκογραφία του συγκροτήματος το οποίο δεν έχουν παίξει ποτέ ζωντανά.

## Σύνθεση και ηχογράφηση
Το τραγούδι δημιουργήθηκε στα τέλη του 1969 στο "Hanwell Community Center" όταν ο κιμπορντίστας Τζον Λορντ ξεκίνησε να παίζει το κλασικό κομμάτι "*Flight of the Bumble Bee*". Στηρίζεται σε ένα απλό ριφ της κιθάρας του Μπλάκμορ και έχοντας διάρκεια σχεδόν οκτώ λεπτών, περιέχει δύο σόλο κιθάρας και άλλα δύο σόλο πλήκτρων, όπως και αρκετές εναλλαγές ρυθμών. Οι στίχοι του Ίαν Γκίλαν καταφέρονται μεταφορικά στη χρήση ναρκωτικών, ενώ το κομμάτι κλείνει με ένα σόλο τυμπάνων από τον Ίαν Πέις.

Η ηχογράφηση του έγινε στα "De Lane Lea Studios" στις 11 Μαρτίου 1970 με παραγωγό τον Μάρτιν Μπερτς. Αποτέλεσε ένα από τα σινγκλ του "*[[Deep Purple in Rock]]*" αφού κυκλοφόρησε μόνο στην Αυστραλία με το "*[[And the Address]]*" από τον πρώτο τους δίσκο "*[[Shades of Deep Purple]]*" στη δεύτερη του πλευρά, χωρίς να γνωρίσει εμπορική επιτυχία.

## Τα μέλη του συγκροτήματος
Το **Flight of the Rat** ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Flight of the Rat
* Guitar Tabs 1
* Guitar Tabs 2
* Guitar Tabs 3
* Guitar Tabs 4

Κατηγορία:Τραγούδια των Deep Purple
Κατηγορία:Τραγούδια του 1970
Fools

thumb|320px|''Οι Deep Purple σε συναυλία το 1970''
Το **Fools** είναι τραγούδι του βρετανικού χαρντ ροκ συγκροτήματος Deep Purple, το έκτο κομμάτι από το πέμπτο στούντιο άλμπουμ τους με τίτλο "*[[Fireball (album)| Fireball]]*".

## Ηχογράφηση
Το Μάρτιο του 1971, ο Ρίτσι Μπλάκμορ νοσηλεύτηκε σε νοσοκομείο της Μεγάλης Βρετανίας λόγω προβλήματος σκωληκοειδίτιδας. Στα μέσα του μήνα και αφού ο κιθαρίστας πήρε εξιτήριο, το συγκρότημα εμφανίστηκε στο "Dave Lee Travis Show" και λίγο αργότερα μετέβησαν στα Olympic Studios με σκοπό την ηχογράφηση των τραγουδιών "*Fools*" και "*[[No No No]]*".

## Σύνθεση
Το "*Fools*" είναι ένα από τα τραγούδια του συγκροτήματος με πολλά progressive rock στοιχεία. Οι στίχοι του Ίαν Γκίλαν αναφέρονται στην απάθεια των πολιτικών για τα κοινωνικά δρώμενα, ενώ περιέχει ένα μεγάλο σε διάρκεια σόλο κιθάρας, κατά τη διάρκεια του οποίου ο ήχος θυμίζει βιολί, λόγω της παραμόρφωσης που δίνει ο Μπλάκμορ. Η ολοκλήρωση της ηχογράφησης του κομματιού έγινε στις 15 Μαΐου 1971, λίγες ημέρες μετά την επιστροφή του συγκροτήματος από τις εμφανίσεις του στην Αυστραλία με support συγκρότημα τους Free.

## Κυκλοφορίες σινγκλ
Το "*Fools*" αποτέλεσε σινγκλ του συγκροτήματος στη Νικαράγουα το 1973, με το "*[[The Mule]]*" στη δεύτερη πλευρά του.

## Ζωντανές εκτελέσεις
Παρ’ όλο που οι Deep Purple δεν έπαιξαν ζωντανά το κομμάτι κατά τη δεκαετία του ‘70, το σόλο της κιθάρας συμπεριλαμβάνονταν στους αυτοσχεδιασμούς που έκανε το συγκρότημα στις ζωντανές εκτελέσεις του "*[[Space Truckin]]*". Μετά την οριστική αποχώρηση του Μπλάκμορ το Νοέμβριο του 1993, το "*Fools*" εντάσσεται στο set list των Deep Purple, κατά καιρούς.

Το κομμάτι συμπεριλήφθηκε στο σινγκλ του "*[[No No No]]*" το οποίο κυκλοφόρησε στην Τσεχοσλοβακία τον Οκτώβριο του 1971, από την "Harvest Records".

## Ζωντανές ηχογραφήσεις
Ζωντανά ηχογραφημένες εκτελέσεις του **Fools** υπάρχουν στους εξής δίσκους των Deep Purple:

* *[[Perihelion]]* (DVD, 2002)
* *[[Live at the Rotterdam Ahoy]]* (2002)
* *[[Live at Montreux 1996]]* (2006)
* *[[Deep Purple Extended Versions Vol.2]]* (2007)
* *[[Live in Newcastle 2001]]* (2019)

## Τα μέλη του συγκροτήματος
Το "*Fools*" ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Deep Purple Fireball 25th Anniversary CD Booklet *1996 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Fools 
* Guitar Tabs 1
* Guitar Tabs 2
* Guitar Tabs 3
* Chords

Κατηγορία:Τραγούδια των Deep Purple
Κατηγορία:Τραγούδια του 1971
Maybe I’m A Leo

thumb|200px|''Η δεύτερη πλευρά της Αυστραλιανής έκδοσης σινγκλ του "Smoke on the Water", με το "Maybe I'm a Leo"
Το **Maybe I’m a Leo** είναι τραγούδι του βρετανικού χαρντ ροκ συγκροτήματος Deep Purple, και είναι το δεύτερο κομμάτι του έκτου στούντιο άλμπουμ τους με τίτλο "*[[Machine Head (άλμπουμ)| Machine Head]]*".

## Ηχογράφηση και σύνθεση
Αποτελεί το πιο rhythm ‘n’ blues κομμάτι του "*[[Machine Head (άλμπουμ)| Machine Head]]*", με μέσο ρυθμό και επιρροές από φανκ μουσική. Οι στίχοι του Ίαν Γκίλαν μιλούν για ένα σημάδι που φέρει στο σώμα του από γεννήσεως του. Στην πρώιμη εποχή τους, οι  Van Halen, πριν την κυκλοφορία του πρώτου τους δίσκου, διασκεύαζαν το "*Maybe I’m a Leo*" και το "*[[Might Just Take Your Life]]*" των Deep Purple, γεγονός που φανερώνει το μεγάλο πεδίο επιρροής του συγκροτήματος στις μετέπειτα γενιές του είδους.

## Ζωντανές εκτελέσεις
Το συγκεκριμένο κομμάτι ήταν ένα από τα τραγούδια τα οποία οι Deep Purple δεν περιέλαβαν στις ζωντανές τους εμφανίσεις κατά τις περιόδους στις οποίες στη σύνθεση τους ήταν και ο κιθαρίστας Ρίτσι Μπλάκμορ, αφού έχει δηλώσει την αντιπάθεια του για αυτό. Μετά την οριστική αποχώρηση του Μπλάκμορ το Νοέμβριο του 1993 και την αρχική του αντικατάσταση από τον Τζο Σατριάνι αλλά και αργότερα από τον Στηβ Μορς, τα υπόλοιπα μέλη του συγκροτήματος αποφάσισαν να παίξουν το τραγούδι ζωντανά, όπως και την μπαλάντα "*[[When a Blind Man Cries]]*" την οποία, επίσης, αρνούνταν να παίξει ο Μπλάκμορ.

## Κυκλοφορίες σινγκλ
Συμπεριλήφθηκε μαζί με τα "*[[Pictures of Home]]*" και "*[[Space Truckin]]*" στο ΕΡ σινγκλ του "*[[Never Before]]*", το οποίο κυκλοφόρησε από την "Capitol Records" στο Μεξικό το 1972, όπως και στην αυστραλιανή έκδοση του σινγκλ του "*[[Smoke on the Water]]*", την ίδια χρονιά.

## Ζωντανές ηχογραφήσεις
Ζωντανά ηχογραφημένες εκτελέσεις του "*Maybe I’m a Leo*" υπάρχουν στους εξής δίσκους των Deep Purple:

* *[[Deep Purple in Concert]]* (1980)
* *[[Live at the Olympia '96]]* (1997)
* *[[Live at Montreux 2011]]* (2011)
* *[[Live In Verona]]* (2014)

## Τα μέλη του συγκροτήματος
Το "*Maybe I’m a Leo*" ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Maybe I’m a Leo 
* Guitar Tabs 1
* Guitar Tabs 2
* Bass Tabs
* Drum Tabs 1

Κατηγορία:Τραγούδια των Deep Purple
Κατηγορία:Τραγούδια του 1972
Pictures of Home

Το **Pictures of Home** είναι τραγούδι του βρετανικού χαρντ ροκ συγκροτήματος Deep Purple, και είναι το τρίτο κομμάτι του έκτου στούντιο άλμπουμ τους με τίτλο "*[[Machine Head (άλμπουμ)| Machine Head]]*".

## Ηχογράφηση και σύνθεση
Το συγκεκριμένο κομμάτι αποτελεί ένα από τα δυνατά, χαρντ ροκ τραγούδια του δίσκου, με μία γρήγορη εισαγωγή από τα τύμπανα του Ίαν Πέις, περιέχει σόλο κιθάρας από τον Ρίτσι Μπλάκμορ, πλήκτρων από τον Τζον Λορντ αλλά και μπάσου από τον Ρότζερ Γκλόβερ. Οι στίχοι του Ίαν Γκίλαν περιγράφουν το τοπίο του Μοντρέ στο οποίο έγιναν οι ηχογραφήσεις του άλμπουμ, με μία έντονη αίσθηση νοσταλγίας.

Η ηχογράφηση του έγινε τον Δεκέμβριο του 1971, όπως και των υπόλοιπων τραγουδιών τα οποία συμπεριλήφθηκαν στο "*[[Machine Head (άλμπουμ)| Machine Head]]*".

## Κυκλοφορίες σινγκλ
Συμπεριλήφθηκε μαζί με τα "*[[Maybe I’m A Leo]]*" και "*[[Space Truckin]]*" στο ΕΡ σινγκλ του "*[[Never Before]]*", το οποίο κυκλοφόρησε από την "Capitol Records" στο Μεξικό το 1972.

## Ζωντανές ηχογραφήσεις
Το "*Pictures of Home*" ήταν ένα από τα τραγούδια τα οποία ο Ρίτσι Μπλάκμορ αρνούνταν να παίξει ζωντανά, με αποτέλεσμα να ενταχθεί στις ζωντανές εμφανίσεις του συγκροτήματος από το 1994 και έπειτα, μετά δηλαδή την αποχώρηση του θρυλικού κιθαρίστα από τη σύνθεση των Deep Purple.
Ζωντανά ηχογραφημένες εκτελέσεις του "*Pictures of Home*" υπάρχουν στους εξής δίσκους των Deep Purple:

* *[[Live at the Olympia '96]]* (1997)
* *[[Total Abandon: Australia '99]]* (1999)
* *[[Live at the Royal Albert Hall (Deep Purple album)|Live at the Royal Albert Hall]]* (2000)
* *[[Live at the Rotterdam Ahoy]]* (2002)
* *[[Around the World Live]]* (DVD, 2008)

## Τα μέλη του συγκροτήματος
Το "*Pictures of Home*" ηχογραφήθηκε από τους εξής μουσικούς:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*
* **[[Τζον Λορντ]]** - *πλήκτρα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Pictures of Home
* Guitar Tabs 1
* Guitar Tabs 2
* Guitar Tabs 3
* Guitar Tabs 4
* Guitar Tabs 5
* Bass Tabs 1
* Bass Tabs 2

Κατηγορία:Τραγούδια των Deep Purple
Κατηγορία:Τραγούδια του 1972
Σαλμακίδα

Στην ελληνική μυθολογία η **Σαλμακίδα** ήταν μία Νύμφη (πιο συγκεκριμένα μια Ναϊάδα) από τη Καρία, περιοχή της νότιο-δυτικής Μ. Ασίας.

Η πανέμορφη Σαλμακίδα, μόλις αντίκρισε τον Ερμαφρόδιτο, τον ερωτεύτηκε κεραυνοβόλα. Αφού ντύθηκε και στολίστηκε, εμφανίστηκε σε όλο της το μεγαλείο στον θεϊκό νέο και τού ζήτησε να σμίξει μαζί της. Αυτός όμως αντιστάθηκε και απέρριψε τις προτάσεις της. Όταν ο νεαρός νόμισε πως έμεινε μόνος, γδύθηκε και βούτηξε στα καθαρά νερά της λίμνης. Η Νύμφη, που παραφύλαγε κρυμμένη, δεν μπόρεσε ν' αντισταθεί στη θέα τού γυμνού του σώματος. Όρμησε στα νερά και άρχισε να αγκαλιάζει και να φιλά τον νέο. Αυτός αντιστάθηκε, μα η Νύμφη τον έσφιξε με όλη της τη δύναμη, προσευχήθηκε στον Δία και τού ζήτησε να μη χωριστεί ποτέ από τον αγαπημένο της. Ο Δίας άκουσε την προσευχή της και ένωσε τα δυο κορμιά σ' ένα. Η Νύμφη και ο Ερμαφρόδιτος από τότε αποτελούν ένα πρόσωπο και ένα σώμα, που είναι αρσενικό και θηλυκό ταυτόχρονα.

## Πηγές
*Binder, Carsten (Kiel). "''Salmacis''." Brill’s New Pauly. Antiquity volumes edited by: Hubert Cancik and Helmuth Schneider. Brill Online, 2013. Reference. 04 August 2013

## Εξωτερικοί σύνδεσμοι
*Salmacis : Naiad Nymph of Halicarnassus in Caria - theoi.com
*The Salmakis Fountain : University of Southern Denmark

Κατηγορία:Νύμφες της ελληνικής μυθολογίας
Κατηγορία:Ναϊάδες
Κατηγορία:Ανδρόγυνες θεότητες
Κατηγορία:Ερμαφρόδιτος